Louis Blom laat 'n leemte by Maerua; Die rondte van "Vader Lucas"; San gemeente by Tsintsabis gedy ... lees daarvan én meer in Feldmuis van 10 September 2020
Jaargang 17 - Uitgawe 35/2020 - Donderdag 10 September 2020
Louis Blom se heengaan laat 'n reuse leemte by Maerua
Louis Blom wat etlike jare 'n geliefde huisouer in Huis Maerua was het onverwags gister aan 'n hartaanval beswyk.
Hy laat sy drie eie seuns en die kinders in sy eenheid by Huis Maerua agter. Uit die kinders se reaksies op sy Facebook blad is dit duidelik dat hy 'n liefdevolle huisouer was wat 'n groot indruk gemaak het op die kinders.
Erna von Dewitz, die bestuurder by die tehuis was verslae toe Feldmuis gistermiddag met haar gepraat het. Sy was hartseer, maar het met lof tussen die trane deur vertel van Louis. Wat altyd reg gestaan het om te help, vir wie dit natuurlik gekom het om die ekstra myl te loop. "Hy was 'n yster!" het sy gesê.
Louis en sy vrou Susan het tot met haar dood 'n paar jaar gelede as inwonende huisouers diens gedoen. Na sy weg is, het Louis net aangegaan – en die goeie vrug daarvan is oral te sien in kommentaar.
Ons hoop daar kom wéér 'n "Louis" om oor te neem waar hy die tehuis gelaat het.
Die rondte van "Vader Lucas"!
Degnos vra voorbidding vir Lucas - wat die spreekwoordelike rondte van Vader Cloete aanpak weer hierdie week. Hy is op Grootfontein gestasioneer, maar gaan twee Mbukushu sprekende Degnos kleuterskole besoek in die oostelike Kavango. Daarna ry verder aan tot by Omega en Chetto waar hy twee Kwe San skole sal besoek.
Hy sal by Hoko Hoko agt gemeente leiers in die Veritas Module 1 onderrig vir twee dae.
Daarvandaan reis verder ooswaarts na Mushambo waar hy vier gemeente leiers sal onderrig gee in die tweede module van Veritas.
Hulle vra voorbidding vir leermeester en kursusgangers! Ook vir genade en guns op die ver paaie – Lucas sal meer as 1400 afgelê het voor hy weer tuis is!
Die besoek is tipies van hoe Degnos met afstandsonderrig die peil van teologiese vaardigheid opskerp in die klein San gemeentes. Waardevolle insette word ook elke keer aan die onderwysers in die kleuterskole gegee.
Vriende van Tsintsabis help om 'n verskil te maak
Geskiedenis word gemaak as die Finse sendingwerk oorgaan in die stigting van wat vandag Elcin is op 3 September 1958 berig die Kerkbode daaroor. Een jaar nadat die NGK in SWA as onafhanklike kerk gestig is in Windhoek!
Aldo Liebenberg kan ry om sy pa te begrawe
Ons het verlede week berig dat Aldo wat op Karasburg predikant is, se pa Barnie (67) onverwags oorlede is. Ons is bly om te berig dat Aldo vandag 'n permit bekom het om te reis na die RSA. Hy vertrek more (Vrydag) sodat hy sy ma Lettie kan gaan bystaan in Johannesburg. Barnie laat drie seuns en vir Lettie na.
• Bianca McKenzie, Swakopmund 17/09 081 282 1543 kenneth.mckenzie07@gmail.com
Almal wat inskryf kan tydens die week van die konferensie inskakel by enige van die sessies wat hulle pas. Indien jy nie al die sessies gedurende die week kan inpas nie, kan jy steeds inskryf en na afloop van die konferensie toegang kry tot die opnames van al die sessies en op jou eie tyd daarna luister.
Alle skakels na alle sessies sal voortydig gestuur word. Indien jy nie ingeskryf het nie sal ons nie die skakel vir jou kan stuur nie. Ons benodig ook die bewys van betaling voordat die skakel gestuur kan word. Na die konferensie sal die geredigeerde opnames van al die sessies aan almal wat ingeskryf en betaal het, gestuur word.
As jy ingeskryf of betaal het, maar nog nie bevestiging per epos ontvang het nie, kontak dringend vir Rika by excelsus@up.ac.za sodat ons jou inskrywing kan finaliseer.
Ons sal bly wees as julle voor Vrydag 11 September om 12 uur kan inskryf. Ons sal ons bes doen om laat inskrywings te hanteer.
Gaan na ons tuisblad by www.excelsus.org.za vir die brosjure en aanlyninskrywingsvorm.
Thijs kuier die week saam met dr De Wet Strauss prinsipaal van NETS en predikant van Academia gemeente. Hulle gesels oor die moontlikheid om aandklasse by te woon en selfs gedesentraliseerd dit te doen met BybelMedia en die Nehemia materiaal waarmee hulle lidmate bemagtig en mense wat wil bedien help om in te faseer in formele studie. Hulle gesels ook oor Eksodus 16:2 en verder. Luister eerskomende Sondag om 12:00 (of Dinsdag 15/09 om 09:30) en kuier saam met ons weer op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303; OF op Potgooi
'Ek gaan nie jok nie, dit gaan moeilik'
"Ek probeer net fisies en emosioneel oorleef." Só sê Chantelle Britz, radiografis by Intervare Tygervallei BRP Radioloë, oor die effek wat die koronavirus-pandemie op die gesondheidswerkers in die voorste linie het. Lees verder.
Bid vir Tajikistan
Daar is baie min inheemse Christene in Tadjikistan – die meeste is van 'n Russiese agtergrond. Islam is die hoofgodsdiens en die regering plaas swaar druk op alle "afwykende" groepe, insluitend Christene, deur wette te verskerp en bestaande wette streng toe te pas.
Klik hier om meer te lees, en om nuttige gebedskyfies af te laai, sodat jy saam met ons kan bid vir ons broers en susters in Tadjikistan.
• "Ek dink hulle wou my verneder en wys dat 'n jong Tadjikse vrou wat in Christus glo 'n skande in ons kultuur is."– Layla* van Tadjikistan